
DR 31.10.2012 69 

 
Akan tetapi pada masa yang sama, kita nampak tindakan atas pihak Vincent Lye 

ini nampak macam tergantung dan tidak berterusan. Jadi saya minta penjelasan daripada 
Yang Berhormat Menteri sebab inilah berkaitan dengan imej agensi SSM yang adalah satu 
agensi yang cukup penting dalam pengurusan ekonomi negara kita. 

Tuan Pengerusi, isu kedua yang saya ingin bangkitkan adalah berkaitan dengan 
projek MyCoID. MyCoID inilah satu projek baru yang dilancarkan oleh Yang Amat 
Berhormat Perdana Menteri sendiri di bulan Januari 2011. Ada dalam dua fasa, saya 
difahamkan. Fasa satu telah dibelanjakan RM7 juta, fasa kedua akan memerlukan RM6.5 
juta. Konsep MyCoID ini saya difahamkan adalah bahawa konsep ini baik. Konsepnya 
adalah apabila satu syarikat baru didaftarkan di SSM, secara automatik dan ini adalah 
untuk melicinkan pengurusan secara umum, secara automatik adalah pendaftaran di enam 
agensi lain.  

Sebagai contoh di PERKESO, di EPF, di Lembaga Hasil Dalam Negeri dan 
sebagainya. Jadi saya ingin tahu daripada Yang Berhormat Menteri, sejak pelancaran 
projek ini oleh Perdana Menteri sendiri pada bulan Januari 2011, berapakah syarikat yang 
telah didaftarkan di bawah sistem ini, telah menggunakan sistem ini untuk pendaftaran 
mereka dan pelaksanaannya, yang sudah dapat manfaatlah daripada projek ini, daripada 
jumlah syarikat yang telah didaftarkan secara keseluruhan sejak bulan itu juga. Maksud 
saya dari bulan Januari 2011, sila berikan jumlah syarikat yang telah didaftarkan dan 
daripada jumlah itu, berapakah syarikat yang mendapat manfaat daripada projek ini supaya 
kita boleh menilai sama ada perbelanjaan itu ada digunakan secara bijak atau tidak.  

Tuan Pengerusi, isu yang ketiga adalah berkaitan dengan pelaksanaan konsep 
dengan izin, limited liability partnership yang kita telah luluskan di bawah akta baru di 
Dewan yang mulia ini pada bulan Jun 2012, tahun ini. Akta telah diluluskan dan pada masa 
itu menurut pemahaman saya kami diberitahu bahawa pelaksanaan akan bermula pada 
bulan Julai dan kontrak untuk software telah diberikan kepada sebuah syarikat bernama 
Imatera Sdn. Bhd. Akan tetapi, pada pemahaman saya adalah berdasarkan maklumat yang 
saya terima, pelaksanaan konsep baru ini iaitu konsep limited liability partnership untuk 
perkongsian masih belum dilaksanakan. Jadi, persoalan saya kepada Yang Berhormat 
Menteri adalah apakah status pelaksanaan dan mengapa setakat ini, kita akan masuk ke 
bulan November, esok kalau saya tidak silap, mengapa pelaksanaan projek ini telah 
dilambatkan, apakah sebabnya? 

Tuan Pengerusi, saya ingin beralih kepada isu yang berbeza sedikit ialah berkaitan 
dengan Butiran 030000 di bawah kepala B.25 yang berkaitan dengan kepenggunaan. Saya 
ingin fokus kepada golongan pengguna yang datang daripada golongan yang meminjam 
daripada bank, bank borrowers, dengan izin. Ini disebabkan bagi saya mereka adalah 
golongan pengguna yang menggunakan perkhidmatan bank-bank kita, sistem perbankan 
kita. Soalan saya adalah berkaitan dengan penjualan non-performing loans, dengan izin 
yang telah dibenarkan oleh Bank Negara dan juga diizinkan oleh Kementerian Kewangan.  

Saya bangkitkan di sini sebab pada hemat saya adalah tanggungjawab 
kementerian ini untuk memastikan bahawa hak pengguna daripada golongan ini yang 
meminjam daripada bank yang ada masalah dengan bank adalah tanggungjawab 
kementerian untuk memastikan bahawa hak mereka di bawah undang-undang memang 
diberi perlindungan yang sewajarnya. Masalah kewangan itu adalah berlainan tetapi apa 
yang berlaku kepada pinjaman mereka oleh bank, tindakan oleh Bank Negara atau bank itu 
menjual pinjaman mereka itu mesti dipantau oleh kementerian supaya hak mereka tidak 
dilanggar.  

Di sisi ini Tuan Pengerusi, saya ingin sebut untuk maklumat Yang Berhormat 
Menteri, pasti dia tahu, ada garis panduan bertulis yang bertajuk, “Guidelines on the 
Disposal/Purchase of Non-Performing Loans by Banking Institution” yang dikeluarkan oleh 
Bank Negara. Saya bangkitkan di sini sebab kita sudah ada melihat dalam negara ini 
penjualan secara skala besar, non-performing loan oleh beberapa buah bank. Saya boleh 
sebut di sini CIMB, Standard Chartered dan Maybank sebagai contoh yang mana ribuan 
atau puluhan ribu pinjaman telah dijual. Akan tetapi saya difahamkan ada pelanggaran 
undang-undang dan hak pengguna yang patut disiasat dan dikaji oleh kementerian.  

Sebagai contoh, garis panduan oleh Bank Negara, disebut dengan jelas bahawa, 
persetujuan peminjam mesti didapati sebelum non-performing loan itu dijual kepada satu 
pihak ketiga.  



Akan tetapi pada masa yang sama, kita nampak tindakan atas pihak Vincent Lye. ini nampak macam tergantung dan tidak berterusan. Jadi saya minta penjelasan daripada Yang Berhormat Menteri sebab inilah berkaitan dengan imej agensi SSM yang adalah satu agensi yang cukup penting dalam pengurusan ekonomi negara kita. Tuan Pengerusi, isu kedua yang saya ingin bangkitkan adalah berkaitan dengan projek MyCoID. MyCoID inilah satu projek baru yang dilancarkan oleh Yang Amat Berhormat Perdana Menteri sendiri di bulan Januari 2011. Ada dalam dua fasa, saya difahamkan. Fasa satu telah dibelanjakan RM7 juta, fasa kedua akan memerlukan RM6.5 juta. Konsep MyCoID ini saya difahamkan adalah bahawa konsep ini baik. Konsepnya adalah apabila satu syarikat baru didaftarkan di SSM, secara automatik dan ini adalah untuk melicinkan pengurusan secara umum, secara automatik adalah pendaftaran di enam agensi lain. Sebagai contoh di PERKESO, di EPF, di Lembaga Hasil Dalam Negeri dan sebagainya. Jadi saya ingin tahu daripada Yang Berhormat Menteri, sejak pelancaran projek ini oleh Perdana Menteri sendiri pada bulan Januari 2011, berapakah syarikat yang telah didaftarkan di bawah sistem ini, telah menggunakan sistem ini untuk pendaftaran mereka dan pelaksanaannya, yang sudah dapat manfaatlah daripada projek ini, daripada jumlah syarikat yang telah didaftarkan secara keseluruhan sejak bulan itu juga. Maksud saya dari bulan Januari 2011, sila berikan jumlah syarikat yang telah didaftarkan dan daripada jumlah itu, berapakah syarikat yang mendapat manfaat daripada projek ini supaya kita boleh menilai sama ada perbelanjaan itu ada digunakan secara bijak atau tidak. Tuan Pengerusi, isu yang ketiga adalah berkaitan dengan pelaksanaan konsep dengan izin, limited liability partnership yang kita telah luluskan di bawah akta baru di Dewan yang mulia ini pada bulan Jun 2012, tahun ini. Akta telah diluluskan dan pada masa itu menurut pemahaman saya kami diberitahu bahawa pelaksanaan akan bermula pada bulan Julai dan kontrak untuk software telah diberikan kepada sebuah syarikat bernama Imatera Sdn. Bhd. Akan tetapi, pada pemahaman saya adalah berdasarkan maklumat yang saya terima, pelaksanaan konsep baru ini iaitu konsep limited liability partnership untuk perkongsian masih belum dilaksanakan. Jadi, persoalan saya kepada Yang Berhormat Menteri adalah apakah status pelaksanaan dan mengapa setakat ini, kita akan masuk ke bulan November, esok kalau saya tidak silap, mengapa pelaksanaan projek ini telah dilambatkan, apakah sebabnya?. Tuan Pengerusi, saya ingin beralih kepada isu yang berbeza sedikit ialah berkaitan dengan Butiran 030000 di bawah kepala B.25 yang berkaitan dengan kepenggunaan. Saya ingin fokus kepada golongan pengguna yang datang daripada golongan yang meminjam daripada bank, bank borrowers, dengan izin. Ini disebabkan bagi saya mereka adalah golongan pengguna yang menggunakan perkhidmatan bank-bank kita, sistem perbankan kita. Soalan saya adalah berkaitan dengan penjualan non-performing loans, dengan izin yang telah dibenarkan oleh Bank Negara dan juga diizinkan oleh Kementerian Kewangan. Saya bangkitkan di sini sebab pada hemat saya adalah tanggungjawab kementerian ini untuk memastikan bahawa hak pengguna daripada golongan ini yang meminjam daripada bank yang ada masalah dengan bank adalah tanggungjawab kementerian untuk memastikan bahawa hak mereka di bawah undang-undang memang diberi perlindungan yang sewajarnya. Masalah kewangan itu adalah berlainan tetapi apa yang berlaku kepada pinjaman mereka oleh bank, tindakan oleh Bank Negara atau bank itu menjual pinjaman mereka itu mesti dipantau oleh kementerian supaya hak mereka tidak dilanggar. Di sisi ini Tuan Pengerusi, saya ingin sebut untuk maklumat Yang Berhormat Menteri, pasti dia tahu, ada garis panduan bertulis yang bertajuk, "Guidelines on the Disposal/Purchase of Non-Performing Loans by Banking Institution" yang dikeluarkan oleh Bank Negara. Saya bangkitkan di sini sebab kita sudah ada melihat dalam negara ini penjualan secara skala besar, non-performing loan oleh beberapa buah bank. Saya boleh sebut di sini CIMB, Standard Chartered dan Maybank sebagai contoh yang mana ribuan atau puluhan ribu pinjaman telah dijual. Akan tetapi saya difahamkan ada pelanggaran undang-undang dan hak pengguna yang patut disiasat dan dikaji oleh kementerian. Sebagai contoh, garis panduan oleh Bank Negara, disebut dengan jelas bahawa, persetujuan peminjam mesti didapati sebelum non-performing loan itu dijual kepada satu pihak ketiga.